พระราชบัญญัติล้อเลื่อน (ฉบับที่ 6) พ.ศ. 2502
ประกาศวันที่ 1959-09-01

content: พระราชบัญญัติ ล้อเลื่อน (ฉบับที่ ๖) พ.ศ. ๒๕๐๒ ________
content: ภูมิพลอดุลยเดช ป.ร. ให้ไว้ ณ วันที่ ๒๕ สิงหาคม พ.ศ. ๒๕๐๒ เป็นปีที่ ๑๔ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยล้อเลื่อน จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติล้อเลื่อน (ฉบับที่ ๖) พ.ศ. ๒๕๐๒”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันที่ ๑ มกราคม พ.ศ. ๒๕๐๓ เป็นต้นไป
sectionNo: 3
content: มาตรา ๓ ให้ยกเลิกความในมาตรา ๑๑ แห่งพระราชบัญญัติล้อเลื่อน พุทธศักราช ๒๔๗๘ และให้ใช้ความต่อไปนี้แทน “มาตรา ๑๑ ใบอนุญาตล้อเลื่อนทุกชนิดนอกจากเกวียนให้ใช้ได้ภายในเขตจังหวัดที่ได้จดทะเบียนและรับใบอนุญาตเว้นแต่จะได้รับอนุญาตให้ใช้นอกเขตจังหวัดที่ได้จดทะเบียนและรับใบอนุญาต ทั้งนี้
sectionNo: 3
content: ตามหลักเกณฑ์และวิธีการที่กำหนดในกฎกระทรวง”
sectionNo: 4
content: มาตรา ๔ ให้ยกเลิกความในมาตรา ๒๕ แห่งพระราชบัญญัติล้อเลื่อน พุทธศักราช ๒๔๗๘ ซึ่งได้แก้ไขเพิ่มเติมโดยพระราชบัญญัติล้อเลื่อน (ฉบับที่ ๔) พ.ศ. ๒๔๙๖ และให้ใช้ความต่อไปนี้แทน “มาตรา ๒๕ ผู้ใด (๑) ใช้ล้อเลื่อนที่มิได้จดทะเบียนและรับใบอนุญาต หรือใช้ล้อเลื่อนซึ่งใบอนุญาตได้ถูกยึดหรือเพิกถอนแล้ว (๒)
sectionNo: 4
content: ใช้ล้อเลื่อนนอกเขตจังหวัดที่ได้จดทะเบียนและรับใบอนุญาตโดยไม่ได้รับอนุญาตหรือโดยไม่ถูกต้องตามที่ได้รับอนุญาต (๓) ใช้ล้อเลื่อนที่ได้จดทะเบียนและรับใบอนุญาต บรรทุกคนหรือของเกินอัตราที่กำหนดในกฎกระทรวง (๔) ใช้ล้อเลื่อนโดยไม่ได้รับใบอนุญาตขับขี่ หรือโดยใบอนุญาตขับขี่ถูกยึดหรือเพิกถอนแล้ว หรือ (๕)
sectionNo: 4
content: เป็นเจ้าของหรือผู้ครอบครองล้อเลื่อน ยอมให้บุคคลอื่นซึ่งไม่มีใบอนุญาตขับขี่ล้อเลื่อน ขับขี่ล้อเลื่อนนอกจากเกวียน มีความผิดต้องระวางโทษปรับไม่เกินสองร้อยบาท”
sectionNo: 5
content: มาตรา ๕ ตั้งแต่วันที่พระราชบัญญัตินี้ใช้บังคับเป็นต้นไปในเขตจังหวัดพระนครและจังหวัดธนบุรี ให้งด (๑) การจดทะเบียนและออกใบอนุญาตรถจักรยานตั้งแต่สามล้อขึ้นไป ที่ใช้สำหรับนั่งส่วนบุคคลและสำหรับรับจ้าง (๒)
sectionNo: 5
content: การจดทะเบียนและออกใบอนุญาตให้เป็นผู้ขับขี่รถจักรยานตั้งแต่สามล้อขึ้นไปที่ใช้สำหรับนั่งส่วนบุคคลและสำหรับรับจ้าง
sectionNo: 6
content: มาตรา ๖ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ จอมพล ส. ธนะรัชต์ นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ปรากฏว่า ปัจจุบันนี้การจราจรในจังหวัดพระนครและจังหวัดธนบุรีคับคั่งมาก โดยเฉพาะรถจักรยานสามล้อมีส่วนเพิ่มความคับคั่งสับสน และยังให้เกิดขึ้นซึ่งอุบัติเหตุแก่ยวดยานและประชาชนอีกเป็นอันมาก
content: สมควรที่จะงดการจดทะเบียนและออกใบอนุญาตรถจักรยานตั้งแต่สามล้อขึ้นไป ที่ใช้สำหรับนั่งส่วนบุคคลและสำหรับรับจ้างบรรทุกคนโดยสารในจังหวัดดังกล่าวนั้น จึงจำเป็นต้องแก้ไขเพิ่มเติมกฎหมายว่าด้วยล้อเลื่อนเพื่อความประสงค์ดังกล่าว